Kako sprečiti rat (Peščanik NVO, 2022)
Niko u Vašingtonu ne kaže da želi rat, ali su svi u niskom startu. Obaveštajni krugovi su medijima doturili procene da bi u slučaju napada Rusije na Ukrajinu moglo stradati i do 50.000 civila. Analitičari dešifruju vojne oznake na fotografijama i analiziraju mačo ponašanje Vladimira Putina na sastanku sa francuskim predsednikom Emanuelom Makronom. Zimska Olimpijada u Pekingu je pri kraju, a zemlja u Ukrajini je još uvek dovoljno tvrda da izdrži tenkove. Vreme je za strah. Iz vašingtonskog miljea nacionalne bezbednosti periodično dopiru razne ideje o sprečavanju najgoreg ishoda: jedan stručnjak za evropsku bezbednost mi je rekao da po njegovom mišljenju Nato snage treba da organizuju zajedničke vežbe sa ukrajinskom vojskom u nekoj od okolnih zemalja, kako bi se ona na vreme sklonila s puta razornom ruskom napadu. U trenutnoj situaciji ovakve ideje istovremeno zvuče i suludo i pragmatično